

# Event Details

- **Event Name**: Supersuckers u Beogradu
- **Event Start and End Date**: Fri, 13 Feb, 2026 at 08:00 pm – Fri, 13 Feb, 2026 at 11:15 pm
- **Event Description**: Supersuckers su u Sijetl došli iz Arizone krajem 80-tih i posle nekoliko singlova za opskurne izdavače snimaju prvi album, “The Songs All Sound The Same” za Empty Records. Zapravo, radi se o kompilaciji pomenutih singlova. 
Neprestano se dokazujući u Meki rokenrola čestim živim nastupima, bend skreće pažnju šefova Sub Popa, te posle još jednog od zapaženih koncerata i pada dogovor o snimanju prvog regularnog albuma, “The Smoke Of Hell” (Sub Pop, 1992). Očito su Bruce Pavitt i Jonathan Poneman hteli da osveže ponudu svoje etikete bendom koji se prilično razlikovao od dugokosih grungera, budući da su u to vreme Supersuckers slovili za jedan od najperspektivnijih punk-rock bendova Amerike. Četiri kauboja iz Arizone bili su sveža krv, potrebna žanrovski već profilisanom izdavaču, a sam bend je uspeo da dopre do većeg broja obožavalaca van Sijetla preko ozbiljne distribucije za jednu nezavisnu kuću. Već tada, u ranoj fazi svoje karijere, Eddie Spaghetti (basista, vokal i frontmen) i društvo fokusiraju se na što češće žive nastupe širom Amerike. Posle više od godinu dana skoro neprestanih turneja, Supersuckers su ponovo u studiju i snimaju svoje prvo remek-delo – “La Mano Cornuda” (Sub Pop, 1994), ploču kojom dominiraju hitovi poput “Creepy Jackalope Eye”, “On The Couch”, “Sugie” i “She’s My Bitch”. Glasni i istovremeno melodični punk-rock sve više biva začinjen hard i heavy šablonima, a koncertna poza sa gitarama visoko podignutim u vis i obaveznim pesnicama stisnutim u “la mano cornuda” (rogata šaka, pesnica sa ispruženim kažiprstom i malićem) neizostavni momenti Supersuckers nastupa. Zbog toga se vernim fanovima sve više priključuje i heavy metal publika.
Sledeće godine jedan od gitaroša, Ronthrose Heathman, odlazi na lečenje od zavisnosti, a na njegovo mesto upada legendarni vođa Didjits (Touch &amp; Go Records) – Rick Sims. U ovoj postavi bend snima album “The Sacrilicious Sounds Of The Supersuckers” (Sub Pop, 1995), a u produkciji gitariste Butthole Surfers, Paula Learyja. Svakako najzrelije izdanje do tog momenta i ploča koja pršti od zaraznih rock rifova, sjajnih gitarskih dijaloga i egzibicija, posveta rock herojima, ali i sve većom zainteresovanošću benda za nasleđe country muzike (u “Born With A Tail” i “My Victim” samo u naznakama, ali već na poslednjoj “Don’t Go Blue” biće jasno da kaubojski šeširi i čizme na promo fotkama nisu puko koketiranje, već smernice za dalju karijeru).
Već naredni album, “Must’ve Been High” (Sub Pop, 1997), uz povratak Rona Heathmana sa uspešnog lečenja, predstavlja Supersuckers doprinos modernom country zvuku, a u prilog tome koliko su dobri u žanru govori i podatak da se na albumu kao gost pojavljuje Willie Nelson, svakako najveća živa country legenda. Ne treba zaboraviti ni sjajan duet Eddieja Spaghettija sa Kelly Deal (Breeders) u “Hungover Together”. Takođe, gotovo istovremeno snimaju i EP sa Steveom Earleom, u to vreme jednim od najvećih talenata country &amp; western muzike, a legenda kaže da ga je saradnja sa ovim momcima spasila bezizlazne heroinske zavisnosti. Uspeh koji je usledio dovodi ih do ugovora sa Interscope Records, ali album koji im je obećan nikada ne izlazi za ovaj major label i Supersuckers se par godina povlače po sudovima sa advokatima Interscopa, da bi po dobijanju parnice oko autorskih prava na svoje pesme objavili narednu ploču – “The Evil Powers Of Rock’n’Roll” (Koch International, 1999), još jedno rock remek-delo bez country upliva. Iste godine Sub Pop objavljuje sjajnu kompilaciju “How The Supersuckers Became The Greatest Rock And Roll Band In The World”.
Sledeće godine snimaju 2 pesme (jedna sa Eddiejem Vederom, pevačem Pearl Jam) za kompilaciju “Free The West Memphis 3”, a 2001. objavljuju split album sa Electric Frankenstein.
Tokom 2002. pokreću sopstvenu izdavačku kuću, Mid-Fi Recordings. Prvenac je živi country biser “Must’ve Been Live” koji se isto može naći preko Sub Popa. Teško da je iko u poslednjih par decenija uspeo da napravi ovako energičan živi album, a tako jasno žanrovski omeđen unutar country i western muzike.
Novi studijski, ponovo hard-rock/punk-rock LP – “Motherfuckers Be Trippin” izdaju 2003, a na kom je jasno da ako ste vešti i talentovani ne postoje granice među žanrovima. Nabrijane gitare, Eddiejev raspukli vokal i melodično pevanje, solaže, rifovi i masna zvučna slika kreću se hard i heavy rock putanjom sa istom lakoćom kao i country-punk stazom. Iskustvo starije od deceniju i po, neprestane provere uživo od SAD, preko Evrope, do Japana i Australije i nazad, podiže ih na pijedastal jednog od najžešćih i najboljih rokenrol bendova koji sa istom lakoćom šiba hard/heavy/punk rifove i honky-tonk country poskočice i balade. Možda postoji još koji bend koji je dobar u tome, ali je sigurno da nijedan to ne ume kao što umeju Supersuckers. Vreme je i za prvi DVD dokument. 2004. objavljuju “Live At Anaheim”, video zapis sa koncerta na kojem se jasno vidi da Supersuckers publiku čine fanovi heavy metala/hard-rocka ravnopravno sa fanovima garage-punka i punk-rocka, ali i oni čija su srca zakopana u Nešvilu i country i western muzici. Sledi još par živih albuma, što u country, što u rock varijanti, a 2005. objavljuju kompilaciju pesama koje se nisu našle na regularnim dugosvirajućim izdanjima (mahom singlovi) – “Devil’s Food”. Za ljubitelje mainstream zvuka, a pomalo neočekivano za punkere i metalce, tu se našla i obrada globalnog hita Outkast – “Hey Ya!” (inače, hidden track na DVD-u!).
Krajem 2008. objavili su studijski album „Get It Together!“ koji nije doneo nikakva iznenađenja u muzičkom izrazu, ali to je i štos kod velikih rokenrol bendova – da sviraju, takoreći, jednu istu pesmu, sa tri akorda, ritmom i stavom, a da ne ugnjave. 
Samo par godina potom Eddie Spaghetti započinje višegodišnju borbu sa rakom koja završava pobedom 2014. kada izlazi „Get The Hell“ za Acetate Records. Sledeće godine za istog izdavača izlazi „Holdin’ The Bag“ i Supersuckers se vraćaju koncertima. Najpre u Americi, a od 2017. mogli smo ih videti i uživo ponovo i u Evropi. 
Slede albumi “Suck It” (2018. Steamhammer Records) i “Play Thar Rock’n’Roll” (2020. Reptilian Records), oba klasici nove postave benda koja se svela na bazičnu rokenrol formula – trio: gitara, bas + bubnjevi.
U oktobru 2025. objavljuju 12 studijski album “Liquor, Women, Drugs &amp; Killing” i do kraja godine su na turneji po SAD. 
2026. godine Supersuckers slave 38 godina postojanja i nema boljeg mesta od rokenrol kluba za takvu vrstu proslave. 
Beogradski koncert održaće se u petak, 13. februara u Karmakomi s početkom od 20:00. Spremite se za nenadjebiv rock’n’roll koncert i obucite čist donji veš jer će ga ovi momci s pola snage istresti iz pantalona.
Gosti Supersuckers biće Korozija iz Novog Sada.
Ulaznice su u pretprodaji @ Tickets.rs, Bilet.rs, Pub Brod i Dnevni Chillton:  do 31. decembra 1800 din, od 1. januara 2500 din i na dan koncerta 3000 dinara. 

“If you don’t like the Supersuckers, you don’t like Rock-N-Roll.” -Lemmy Kilmister from Motorhead
“They played my birthday party. They rock!” -Eddie Vedder from Pearl Jam
“Supersuckers…I love the Supersuckers, our whole band loves you guys!” -Robin Zander from Cheap Trick
“The Supersuckers understand that great rock and great country are, at least on a spiritual level, exactly the same thing. Rock on, boys.” -Steve Earle
“The Supersuckers rock ferociously whenever they feel like it and what really matters is ending this sentence with an exclamation point!” -Little Steven Van Zandt, E Street Band, Little Steven’s Underground Garage

http://supersuckers.com/
https://en.wikipedia.org/wiki/Supersuckers
https://www.facebook.com/supersuckers
https://www.allmusic.com/artist/supersuckers-mn0000752022/biography
https://twitter.com/SupersuckersRnR
https://badmusicforbadpeople.com/supersuckers-2/
- **Event URL**: https://allevents.in/belgrade/supersuckers-u-beogradu/200029253624954
- **Event Categories**: music, entertainment, concerts, parties, art
- **Interested Audience**: 
  - total_interested_count: 209

## Ticket Details

- **Ticket URL**: https://app.bilet.rs/show/137?utm_source=AllEvents.in&utm_medium=event-discovery-platform&utm_campaign=belgrade-events

## Event venue details

- **city**: Belgrade
- **state**: SR
- **country**: Yugoslavia
- **location**: Karmakoma Club
- **lat**: 44.8189930948
- **long**: 20.488624870777
- **full address**: Karmakoma Club, Улица Поенкареова 32А, 11158 Београд, Србија, Belgrade, Yugoslavia

## Event Organizer details

- **affiliate_id**: 2
- **organizer**: Bad Music For Bad People (https://allevents.in/org/bad-music-for-bad-people/20719718)

## Event gallery

- **Alt text**: banner
  - **Image URL**: https://cdn-az.allevents.in/events10/banners/688e1985d291ec16c61236a65536775f13e4801d006d7af42fc74850cad4e76b-rimg-w1200-h1200-dcec010c-gmir?v=1770635983
- **Alt text**: thumbnail
  - **Image URL**: https://dyn-image.allevents.in/generate-image?v=4&title=Supersuckers+u+Beogradu&date=13+Feb

## FAQs

- **Q**: When is the event happening?
  - **A:** Fri, 13 Feb, 2026 at 08:00 pm
- **Q**: Where is the event happening?
  - **A:** Karmakoma Club, Улица Поенкареова 32А, 11158 Београд, Србија, Belgrade, Yugoslavia
- **Q**: Who is organizing the event?
  - **A:** Bad Music For Bad People
- **Q**: What type of event is this?
  - **A:** music, entertainment, concerts, parties, art
- **Q**: Where can I find ticket details about Supersuckers u Beogradu ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "Supersuckers u Beogradu",
        "image": "https://cdn-az.allevents.in/events10/banners/688e1985d291ec16c61236a65536775f13e4801d006d7af42fc74850cad4e76b-rimg-w1200-h1200-dcec010c-gmir?v=1770635983",
        "startDate": "2026-02-13",
        "endDate": "2026-02-13",
        "url": "https://allevents.in/belgrade/supersuckers-u-beogradu/200029253624954",
        "location": {
            "@type": "Place",
            "name": "Karmakoma Club",
            "address": {
                "@type": "PostalAddress",
                "streetAddress": "Улица Поенкареова 32А, 11158 Београд, Србија",
                "addressLocality": "Belgrade",
                "addressRegion": "SR",
                "addressCountry": "YU"
            },
            "geo": {
                "@type": "GeoCoordinates",
                "latitude": "44.8189930948",
                "longitude": "20.488624870777"
            }
        },
        "eventAttendanceMode": "https://schema.org/OfflineEventAttendanceMode",
        "description": "Supersuckers su u Sijetl došli iz Arizone krajem 80-tih i posle nekoliko singlova za opskurne izdavače snimaju prvi album, “The Songs All Sound The Same” za Empty Records. Zapravo, radi se o kompilaciji pomenutih singlova. \nNeprestano se dokazujući u Meki rokenrola čestim živim nastupima, bend skreć",
        "organizer": [
            {
                "@type": "Organization",
                "name": "Bad Music For Bad People",
                "url": "https://allevents.in/org/bad-music-for-bad-people/20719718"
            }
        ]
    }
]
```